«Blått interiør»

«Blått interiør» er et oljemaleri fra 1883 av den norske kunstneren Harriet Backer (1845–1932). Bildet anses som Backers gjennombruddsverk.

Maleriet viser kunstnerens interesse for dagslysets virkninger i et interiør, og er et vitnesbyrd om hennes evner som kolorist.

Backers kunstnerkollega Asta Nørregaard satt modell. Nørregaards trekk anes, men det regnes ikke som et portrett.

Maleriet tilhører Nasjonalmuseet for kunst, arkitektur og design. Det er utført i olje på lerret og måler 84 x 66 cm. Det ble anskaffet i 1964. «Blått interiør» var en del av basisutstillingene Kunst 3. Verk fra samlingen 1814-1950, 2007–2011 og Livets dans. Samlingen fra antikken til 1950. I det nye Nasjonalmuseet stilles bildet ut i en sal som i sin helhet er viet Backers malerier.

Referanser 
  

Norske malerier
Malerier fra 1880-årene
Verk fra 1883
1883 i Norge
Malerier i Nasjonalmuseet for kunst, arkitektur og design